पीपीएफ खाता खुलवाने के बाद शुरुआती 15 साल की अवधि के दौरान पांच साल पूरे होने पर आंशिक रकम निकासी की जा सकती है। यदि कोई निवेशक पीपीएफ खाते की अवधि बढ़वाता है और उस दौरान निवेश भी जारी रखता है तो पांच साल की विस्तारित अवधि के दौरान साल में एक बार आंशिक निकासी की जा सकती है। लेकिन उसके लिए फॉर्म सी के जरिये आवेदन करना होगा। पांच वर्ष की उस अवधि के दौरान बकाया राशि का 60 फीसदी तक निकाला जा सकता है।